फिल्मफेयर अवार्ड्स 2023 में नजर आई जुगलबंदी, पार्टनर के गाने पर जमकर थिरके दोनों स्टार
Salman Khan Govinda Dance Video वीडियो में दोनों एक्टर्स अपनी ही फिल्म पार्टनर के गाने 'डू यू वाना पार्टनर' पर ठुमके लगाते हुए नजर आए।
​​​​​​सलमान खान और गोविंदा ने 68वें फिल्मफेयर अवार्ड्स 2023 में एक जबरस्त परफॉर्मेंस दी, इवेंट से जुड़ा एक वीडियो सामने आया है। प्रोमो वीडियो में दोनों एक्टर्स अपनी ही फिल्म पार्टनर के गाने 'डू यू वाना पार्टनर' पर ठुमके लगाते हुए नजर आए।
वीडियो में 59 साल के गोविंदा स्टेज पर अपनी परफॉरमेंस दे रहे थे। तभी इवेंट के होस्ट सलमान खान भी उनके साथ मंच पर शामिल हुए और दोनों ने पार्टनर के गाने पर डांस किया है।
जहां सलमान ब्लू सूट में हेमशा की तरह काफी हैंडसम लग रहे हैं। वहीं गोविंदा ऑल ब्लैक सूट में नजर आए। सोशल मीडिया पर फैंस इस वीडियो को काफी पसंद कर रहे हैं।
2007 में आई थी पार्टनर 
बता दें, सुपरस्टार सलमान खान और गोविंदा ने 2007 में डेविड धवन की 'पार्टनर' में एक साथ काम किया था, जिसमें उनकी केमिस्ट्री और कॉमिक टाइमिंग को फैंस से काफी सराहना मिली थी। अब इस वीडियो को देखने के बाद फैंस की पुरानी यादें ताजा हो गई। कई फैंस ने वीडियो पर कमेंट करते हुए पार्टनर 2 को लाने की इच्छा जताई है।
सलमान खान ने होस्ट किया शो
27 अप्रैल की रात को मुंबई के जियो वर्ल्ड कन्वेंशन सेंटर में 68वें फिल्मफेयर अवार्ड्स 2023 का आयोजन किया गया। इस इवेंट में कई बड़े सितारे शामिल हुए। इवेंट की मेजबानी सलमान खान ने की। वहीं मनीष पॉल और आयुष्मान खुराना ने उनका साथ दिया।
अवॉर्ड फंक्शन में सलमान खान, पूजा हेगड़े, हिना खान, रेखा, काजोल, आलिया भट्ट, विक्की कौशल, दिया मिर्जा, और ईशा गुप्ता समेत ग्लैमरस अंदाज में पहुंचे थे सेलेब्स।
आलिया भट्ट को मिला बेस्ट एक्ट्रेस का अवॉर्ड 
आलिया भट्ट को संजय लीला भंसाली की फिल्म 'गंगूबाई काठवाड़ी' में दमदार परफॉरमेंस के लिए बेस्ट एक्ट्रेस के अवॉर्ड से नवाजा गया।
वहीं, राजकुमार राव को बेस्ट एक्टर का अवॉर्ड मिला। बता दें, आलिया की गंगूबाई काठियावाड़ी ने 10 कैटेगरी में अवॉर्ड अपने नाम किए। वहीं, हर्षवर्धन कुलकर्णी की 'बधाई दो' ने क्रिट‍िक्‍स कैटेगरीज के 6 अवॉर्ड जीते।